Komission asetus (ETY) N:o 3801/92, annettu 23 päivänä joulukuuta 1992, tiettyjen tavaroiden luokittelusta yhdistettyyn nimikkeistöön



Virallinen lehti nro L 384 , 30/12/1992 s. 0009 - 0012

Suomenk. erityispainos Alue 2 Nide 8 s. 0155

Ruotsink. erityispainos Alue 2 Nide 8 s. 0155



KOMISSION ASETUS (ETY) N:o 3801/92, annettu 23 päivänä joulukuuta 1992, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (ETY) N:o 3800/92(2), ja erityisesti sen 9 artiklan, sekä katsoo, että mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on syytä antaa tämän asetuksen liitteessä tarkoitettujen tavaroiden luokittelua koskevia säännöksiä, asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka kokonaan tai osittain perustuvat yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden määräysten soveltamiseksi, tämän asetuksen liitteen taulukossa olevassa 1 sarakkeessa esitetyt tavarat on mainittujen yleisten tulkintasääntöjen mukaisesti luokiteltava vastaaviin 2 sarakkeen CN-koodeihin 3 sarakkeesta ilmenevin perustein, on suotavaa, että sitovien tariffiennakkotietojen saaja voi edelleen soveltaa jäsenvaltioiden tulliviranomaisten tavaroiden luokittelusta tullinimikkeistöön antamia sitovia tariffiennakkotietoja, jotka eivät ole tällä asetuksella säädetyn oikeuden mukaisia, asetuksen (ETY) N:o 3796/90(3) 6 artiklan säännösten mukaisesti kolmen kuukauden ajan, jos tietojen saaja on tehnyt komission asetuksen (ETY) N:o 1715/90(4) 14 artiklan 3 kohdan a tai b alakohdassa tarkoitetun sopimuksen, tämä asetus koskee myös komission asetuksessa (ETY) N:o 1074/80(5) tarkoitettuja tuotteita; näin ollen kyseinen asetus on syytä kumota, ja tässä asetuksessa säädetyt toimenpiteet ovat nimikkeistökomitean lausunnon mukaiset, ON ANTANUT TÄMÄN ASETUKSEN: 1 artikla Liitteen taulukossa olevassa 1 sarakkeessa esitetyt tavarat on luokiteltava yhdistetyssä nimikkeistössä vastaaviin taulukossa olevan 2 sarakkeen CN-koodeihin. 2 artikla Sitovien tariffiennakkotietojen saaja voi edelleen soveltaa jäsenvaltioiden tulliviranomaisten antamia sitovia tariffiennakkotietoja, jotka eivät ole tällä asetuksella säädetyn oikeuden mukaisia, asetuksen (ETY) N:o 3796/90 6 artiklan säännösten mukaisesti kolmen kuukauden ajan, jos tietojen saaja on tehnyt asetuksen (ETY) N:o 1715/90 14 artiklan 3 kohdan a tai b alakohdassa tarkoitetun sopimuksen. 3 artikla Kumotaan asetus (ETY) N:o 1074/80. 4 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 1992. Komission puolesta Christiane SCRIVENER Komission jäsen (1) EYVL N:o L 256, 7.9.1987, s. 1 (2) EYVL N:o L 384, 30.12.1992, s. 8 (3) EYVL N:o L 365, 28.12.1990, s. 17 (4) EYVL N:o L 160, 26.6.1990, s. 1 (5) EYVL N:o L 113, 1.5.1980, s. 54 LIITE >TAULUKON PAIKKA> >VIITTAUS KAAVIOON> >VIITTAUS KAAVIOON> >VIITTAUS KAAVIOON>